b'\n_START_ARTICLE_\nStanislav\n_START_SECTION_\nIzvor imena\n_START_PARAGRAPH_\nIme Stanislav je slovansko. Zlo\xc5\xbeeno je iz velelnika glagola stati - stani v pomenu\xc2\xa0\xc2\xbbpostani\xc2\xab\xc2\xa0in morfema slav v pomenu\xc2\xa0\xc2\xbbslaven\xc2\xab\xc2\xa0\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Stanislav: 12.146. Med vsemi mo\xc5\xa1kimi imeni pa je ime Stanislav po pogostosti uporabe uvr\xc5\xa1\xc4\x8deno na 12 mesto.\n_START_SECTION_\nOsebni praznik\n_START_PARAGRAPH_\nV koledarju je ime Stanislav zapisano 11. aprila (Stanislav, krakovski \xc5\xa1kof in mu\xc4\x8denec, \xe2\x80\xa0 11.apr. 1079) in 13. novembra (Stanislav [Kostka] poljski redovnik in svetnik, \xe2\x80\xa0 13. nov. 1568).\n_START_SECTION_\nPriimki nastali iz imena\n_START_PARAGRAPH_\nIz imena Stanislav in njegovih razli\xc4\x8dic so nastali naslednji priimki: Stanek, Stani\xc4\x8d, Stani\xc5\xa1a, Stanjko, Stanko, Stankovi\xc4\x8d in drugi.\n_START_SECTION_\nZanimovost\n_START_PARAGRAPH_\nPoljski svetnik Stanislav Kostka velja za zavetnika mladine, zlasti srednje\xc5\xa1olske. Po njem je bila poimenvana prva slovenska gimnazija z internatom v \xc5\xa0entvidu pri Ljubljani kot Zavod svetega Stanislava.'